CELEX: 32022R0196
Language: lv
Date: 2022-02-11 00:00:00
Title: Komisijas Īstenošanas regula (ES) 2022/196 (2022. gada 11. februāris), ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot ar UV starojumu apstrādātu maizes raugu (Saccharomyces cerevisiae) un groza Komisijas Īstenošanas regulu (ES) 2017/2470 (Dokuments attiecas uz EEZ)

14.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 31/46
               
            
         KOMISIJAS ĪSTENOŠANAS REGULA (ES) 2022/196
         (2022. gada 11. februāris),
         ar ko atbilstoši Eiropas Parlamenta un Padomes Regulai (ES) 2015/2283 kā jaunu pārtikas produktu atļauj plašāk lietot ar UV starojumu apstrādātu maizes raugu (Saccharomyces cerevisiae) un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regula (ES) 2015/2283 paredz, ka Savienībā tirgū drīkst laist tikai tādus jaunos pārtikas produktus, kas ir atļauti un iekļauti Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     Savienības sarakstā, kas ietverts Īstenošanas regulas (ES) 2017/2470 pielikumā, kā atļauts jauns pārtikas produkts ir iekļauts ar UV starojumu apstrādāts maizes raugs (Saccharomyces cerevisiae).
                  
               
                     (4)
                  
                  
                     Komisijas Īstenošanas lēmums 2014/396/ES (3) atbilstoši Eiropas Parlamenta un Padomes Regulai (EK) Nr. 258/97 (4) un pēc Eiropas Pārtikas nekaitīguma iestādes atzinuma (5) kā jaunu pārtikas produktu, kas izmantojams noteiktos pārtikas produktos, arī ar raugu raudzētā maizē un maizītēs un ar raugu raudzētos konditorejas izstrādājumos, kā arī uztura bagātinātājos, kuri definēti Eiropas Parlamenta un Padomes Direktīvā 2002/46/EK (6), atļāva laist tirgū ar UV apstrādātu maizes raugu (Saccharomyces cerevisiae).
                  
               
                     (5)
                  
                  
                     Komisijas Īstenošanas regula (ES) 2018/1018 (7) saskaņā ar Regulu (ES) 2015/2283 jauno pārtikas produktu – ar UV starojumu apstrādātu maizes raugu (Saccharomyces cerevisiae) – atļāva lietot plašāk un noteica tā lietošanas līmeņus. Konkrētāk, ar UV starojumu apstrādātu maizes raugu (Saccharomyces cerevisiae) ir ticis atļauts lietot pārtikas produktu papildu kategorijās, proti, fasētā svaigā vai sausā raugā cepšanai mājas apstākļos, nenorādot maksimālos pieļaujamos līmeņus, un rauga koncentrātā ir grozīts D2 vitamīna saturs.
                  
               
                     (6)
                  
                  
                     2020. gada 15. maijā uzņēmums Lallemand Bio-Ingredients Division (“pieteikuma iesniedzējs”) uz Regulas (ES) 2015/2283 10. panta 1. punkta pamata Komisijai iesniedza pieteikumu, kurā attiecībā uz jaunu pārtikas produktu – ar UV starojumu apstrādātu maizes raugu (Saccharomyces cerevisiae) – lūdza paplašināt lietojumu. Pieteikuma iesniedzējs ar UV starojumu apstrādāta maizes rauga (Saccharomyces cerevisiae) lietojumu lūdza paplašināt, aptverot vēl vairākus citus plašai sabiedrībai paredzētus pārtikas produktus. Pieteikuma iesniedzējs arī lūdza šo jauno pārtikas produktu atļaut lietot zīdaiņiem un maziem bērniem paredzētos pārtikas produktos.
                  
               
                     (7)
                  
                  
                     2020. gada 20. jūlijā Komisija saskaņā ar Regulas (ES) 2015/2283 10. panta 3. punktu konsultējās ar Eiropas Pārtikas nekaitīguma iestādi (“Iestāde”) un par paplašinātu ar UV starojumu apstrādāta maizes rauga (Saccharomyces cerevisiae) kā jauna pārtikas produkta lietojumu no tās lūdza zinātnisku atzinumu.
                  
               
                     (8)
                  
                  
                     Zinātnisko atzinumu “Safety of extended uses of UV-treated baker’s yeast as a novel food pursuant to Regulation (EU) 2015/2283” (8) Iestāde pieņēma 2021. gada 28. aprīlī. Minētais zinātniskais atzinums atbilst Regulas (ES) 2015/2283 11. panta prasībām.
                  
               
                     (9)
                  
                  
                     Iestāde atzinumā secināja, ka ar piedāvātajiem lietošanas nosacījumiem ar UV starojumu apstrādāts maizes raugs (Saccharomyces cerevisiae) ir nekaitīgs. Tāpēc Iestādes atzinums ir pietiekams pamats, lai secinātu, ka – ar īpašajiem lietošanas nosacījumiem – ar UV starojumu apstrādāts maizes raugs (Saccharomyces cerevisiae) atbilst nosacījumiem par laišanu tirgū saskaņā ar Regulas (ES) 2015/2283 12. panta 1. punktu.
                  
               
                     (10)
                  
                  
                     Saskaņā ar Komisijas Direktīvu 2006/125/EK (9) bērnu pārtikai nedrīkst pievienot D vitamīnu. D2 vitamīna satura dēļ ar UV starojumu apstrādātu maizes raugu (Saccharomyces cerevisiae) nedrīkstētu atļaut lietot bērnu pārtikā. Turklāt saskaņā ar Eiropas Parlamenta un Padomes Regulu (EK) Nr. 1925/2006 (10) vitamīnus nedrīkst pievienot nepārstrādātiem pārtikas produktiem. Tāpēc nevajadzētu atļaut ar UV starojumu apstrādāta maizes rauga Saccharomyces cerevisiae piedāvāto lietojumu abiniekos, rāpuļos, gliemežos, kukaiņos, aļģēs un prokariotos, kā arī sēnēs, sūnās un ķērpjos.
                  
               
                     (11)
                  
                  
                     Saskaņā ar Iestādes atzinumu, lai ar UV starojumu apstrādātu maizes raugu (Saccharomyces cerevisiae) būtu iespējams lietot tādos zīdaiņiem paredzētos maisījumos un papildu ēdināšanas maisījumos, apstrādātu graudaugu pārtikā un īpašiem medicīniskiem nolūkiem paredzētā pārtikā, kas definēti Eiropas Parlamenta un Padomes Regulā (ES) Nr. 609/2013 (11), tam jābūt inaktivētam, tāpēc ir lietderīgi grozīt šā jaunā pārtikas produkta specifikāciju.
                  
               
                     (12)
                  
                  
                     Pieteikumā un Iestādes atzinumā sniegtā informācija ir pietiekams pamats, lai secinātu, ka izmaiņas jaunā pārtikas produkta specifikācijā un lietošanas nosacījumos atbilst nosacījumiem tā laišanai tirgū saskaņā ar Regulas (ES) 2015/2283 12. pantu.
                  
               
                     (13)
                  
                  
                     Tāpēc Īstenošanas regulas (ES) 2017/2470 pielikums būtu attiecīgi jāgroza.
                  
               
                     (14)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Atļauto jauno pārtikas produktu Savienības sarakstā, kas noteikts Īstenošanas regulas (ES) 2017/2470 pielikumā, ierakstu par jauno pārtikas produktu “ar UV apstrādāts maizes raugs (Saccharomyces cerevisiae)” groza, kā specificēts šīs regulas pielikumā.
            
            
               2.   Šā panta 1. punktā minētajā Savienības saraksta ierakstā iekļauj pielikumā noteiktos lietošanas nosacījumus un marķēšanas prasības.
            
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 11. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Komisijas 2014. gada 24. jūnija Īstenošanas lēmums 2014/396/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū ar UV apstrādātu maizes raugu (Saccharomyces cerevisiae) kā jaunu pārtikas produktu sastāvdaļu (OV L 186, 26.6.2014., 108. lpp.).
         
            (4)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (5)  Scientific Opinion on the safety of vitamin D-enriched UV-treated baker’s yeast, EFSA Journal 2014; 12(1):3520.
         
            (6)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
         
            (7)  Komisijas Īstenošanas regula (ES) 2018/1018 (2018. gada 18. jūlijs), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu plašāk lietot ar UV starojumu apstrādātu maizes raugu (Saccharomyces cerevisiae) un groza Komisijas Īstenošanas regulu (ES) 2017/2470 (OV L 183, 19.7.2018., 9. lpp.).
         
            (8)  EFSA Journal 2021; 19(6):6602.
         
            (9)  Komisijas Direktīva 2006/125/EK (2006. gada 5. decembris) par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.).
         
            (10)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
         
            (11)  Eiropas Parlamenta un Padomes Regula (ES) Nr. 609/2013 (2013. gada 12. jūnijs) par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009 (OV L 181, 29.6.2013., 35. lpp.).
      
      
         
            PIELIKUMS
            Īstenošanas regulas (ES) 2017/2470 pielikumu groza šādi:
            
                        1)
                     
                     
                        pielikuma 1. tabulā (“Atļautie jaunie pārtikas produkti”) ierakstu “Ar UV starojumu apstrādāts maizes raugs (Saccharomyces cerevisiae)” aizstāj ar šādu:
                        
                                    Atļautais jaunais pārtikas produkts
                                 
                                 
                                    Jaunā pārtikas produkta lietošanas nosacījumi
                                 
                                 
                                    Īpašas papildu marķēšanas prasības
                                 
                                 
                                    Citas prasības
                                 
                                 
                                    Datu aizsardzība
                                 
                              
                                    “Ar UV starojumu apstrādāts maizes raugs (Saccharomyces cerevisiae)
                                    
                                 
                                 
                                    
                                       Konkrēta pārtikas kategorija
                                    
                                 
                                 
                                    
                                       Maksimālais D2 vitamīna līmenis
                                    
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “raugs ar D vitamīnu” vai “raugs ar D2 vitamīnu”.
                                 
                                 
                                     
                                 
                                 
                                     
                                 
                              
                                    Ar raugu raudzēta maize un maizītes
                                 
                                 
                                    5 μg/100 g
                                 
                              
                                    Ar raugu raudzēti konditorejas izstrādājumi
                                 
                                 
                                    5 μg/100 g
                                 
                              
                                    Uztura bagātinātāji, kas definēti Direktīvā 2002/46/EK.
                                 
                                 
                                    Saskaņā ar Direktīvu 2002/46/EK
                                 
                              
                                    Fasēts svaigs un sausais raugs cepšanai mājas apstākļos
                                 
                                 
                                    45 μg uz 100 g svaigam raugam
                                    200 μg uz 100 g sausajam raugam
                                 
                                 
                                    
                                                1.
                                             
                                             
                                                Jaunā pārtikas produkta nosaukums to saturošu pārtikas produktu marķējumā – “raugs ar D vitamīnu” vai “raugs ar D2 vitamīnu”.
                                             
                                          
                                                2.
                                             
                                             
                                                Jaunā pārtikas produkta marķējumā jābūt norādei, ka pārtikas produkts ir paredzēts tikai cepšanai un ka tas nebūtu jāēd jēls.
                                             
                                          
                                                3.
                                             
                                             
                                                Jaunā pārtikas produkta marķējumā jāietver lietošanas pamācība galapatērētājiem, ka mājās gatavotajos galaproduktos nevajadzētu pārsniegt maksimālo D2 vitamīna koncentrāciju 5 μg/100 g.
                                             
                                          
                              
                                    Ēdieni, arī gatavas maltītes (izņemot zupas un salātus)
                                 
                                 
                                    3 μg/100 g
                                 
                                 
                                    Jaunā pārtikas produkta nosaukums to saturošu pārtikas produktu marķējumā – “raugs ar D vitamīnu” vai “raugs ar D2 vitamīnu”.”
                                 
                              
                                    Zupas un salāti
                                 
                                 
                                    5 μg/100 g
                                 
                              
                                    Cepti vai ekstrudēti produkti uz graudaugu, sēklu vai sakņaugu bāzes
                                 
                                 
                                    5 μg/100 g
                                 
                              
                                    Tādi maisījumi zīdaiņiem un papildu ēdināšanas maisījumi zīdaiņiem, kas definēti Regulā (ES) Nr. 609/2013
                                 
                                 
                                    Saskaņā ar Regulu (ES) Nr. 609/2013.
                                 
                              
                                    Apstrādātu graudaugu pārtika, kas definēta Regulā (ES) Nr. 609/2013
                                 
                                 
                                    Saskaņā ar Regulu (ES) Nr. 609/2013.
                                 
                              
                                    Produkti no pārstrādātiem augļiem
                                 
                                 
                                    1,5 μg/100 g
                                 
                              
                                    Pārstrādāti dārzeņi
                                 
                                 
                                    2 μg/100 g
                                 
                              
                                    Maize un līdzīgi produkti
                                 
                                 
                                    5 μg/100 g
                                 
                              
                                    Sausās brokastis
                                 
                                 
                                    4 μg/100 g
                                 
                              
                                    Makaronu izstrādājumi, mīklas un tamlīdzīgi produkti
                                 
                                 
                                    5 μg/100 g
                                 
                              
                                    Citi produkti uz graudaugu bāzes
                                 
                                 
                                    3 μg/100 g
                                 
                              
                                    Garšvielas, pikanto garšvielu maisījumi, garšvielu maisījumi, mērču sastāvdaļas, deserta mērces vai garnējums
                                 
                                 
                                    10 μg/100 g
                                 
                              
                                    Proteīnu produkti
                                 
                                 
                                    10 μg/100 g
                                 
                              
                                    Siers
                                 
                                 
                                    2 μg/100 g
                                 
                              
                                    Piena deserti un līdzīgi produkti
                                 
                                 
                                    2 μg/100 g
                                 
                              
                                    Fermentēts piens vai fermentēts krējums
                                 
                                 
                                    1,5 μg/100 g
                                 
                              
                                    Piena pulveri un koncentrāti
                                 
                                 
                                    25 μg/100 g
                                 
                              
                                    Produkti uz piena bāzes, sūkalas un krējums
                                 
                                 
                                    0,5 μg/100 g
                                 
                              
                                    Gaļas un piena produktu analogi
                                 
                                 
                                    2,5 μg/100 g
                                 
                              
                                    Pilnīgi uztura aizstājēji svara kontrolei, kas definēti Regulā (ES) Nr. 609/2013
                                 
                                 
                                    5 μg/100 g
                                 
                              
                                    Ēdienreizes aizstājēji svara kontrolei
                                 
                                 
                                    5 μg/100 g
                                 
                              
                                    Īpašiem medicīniskiem nolūkiem paredzēta pārtika, kas definēta Regulā (ES) Nr. 609/2013
                                 
                                 
                                    Atbilstoši to personu īpašajām uztura vajadzībām, kurām šie produkti paredzēti
                                 
                              
                  
                        2)
                     
                     
                        pielikuma 2. tabulā (“Specifikācijas”) ierakstu “Ar UV starojumu apstrādāts maizes raugs (Saccharomyces cerevisiae)” aizstāj ar šādu:
                        
                                    Atļautais jaunais pārtikas produkts
                                 
                                 
                                    Specifikācijas
                                 
                              
                                    “Ar UV starojumu apstrādāts maizes raugs (Saccharomyces cerevisiae)
                                    
                                 
                                 
                                    
                                       Apraksts/definīcija
                                    
                                    Maizes raugu (Saccharomyces cerevisiae) apstrādā ar UV starojumu, lai panāktu ergosterola pārveidošanos par D2 vitamīnu (ergokalciferolu). D2 vitamīna saturs rauga koncentrātā variē no 800 000 līdz 3 500 000 starptautiskajām vienībām D vitamīna uz 100 g (200–875 μg/g).
                                    Regulā (ES) Nr. 609/2013 definētajos lietošanai zīdaiņiem paredzētos maisījumos un papildu ēdināšanas maisījumos, kā arī apstrādātu graudaugu pārtikā un īpašiem medicīniskiem nolūkiem paredzētā pārtikā lieto tikai neaktīvu raugu, savukārt citos pārtikas produktos drīkst būt arī aktīvs raugs.
                                    Rauga koncentrātu sajauc ar parasto maizes raugu, lai fasētā svaigā vai sausajā raugā, kas paredzēts cepšanai mājas apstākļos, nepārsniegtu maksimālo līmeni.
                                    Gaiši brūnas, birstošas granulas.
                                    
                                       D2 vitamīns
                                    
                                    Ķīmiskais nosaukums: (5Z,7E,22E)-(3S)-9,10-sekoergosta-5,7,10(19),22-tetraēn-3-ols
                                    Sinonīms: ergokalciferols
                                    
                                       CAS Nr.: 50-14-6
                                    Molekulmasa: 396,65 g/mol
                                    
                                       Rauga koncentrāta mikrobioloģiskie kritēriji
                                    
                                    Koliformās baktērijas: ≤ 103/g
                                    
                                       Escherichia coli: ≤ 10/g
                                    
                                       Salmonella: 25 g paraugā nekonstatē”